205 ‘quarantine facilities’ sa rehiyon, mahimo maka-operate bisan wala pa na-certify sang DOH6 – Aksyon Radyo Iloilo\n205 ‘quarantine facilities’ sa rehiyon, mahimo maka-operate bisan wala pa na-certify sang DOH6\nIloilo City – Mahimo maka-operate ang mga ‘quarantine facilities’ nga gin-identify sang mga Local Government Units bisan wala pa na-certify sang Department of Health6.\nSuno kay DOH6 Assistant Regional Director Dr. Ma. Julia Villanueva, mahimo maka-operate ang Temporary Treatment and Monitoring Facilities apang dapat sundon sang LGUs ang mga polisa sang DOH kag DILG natuhoy sini.\nBase sa DILG Memo Circular No. 2020-064, kinahanglan mag-identify sang mga LGUs sang mga government facilities nga mahimo temporaryo nga ma-convert sa isolation kag quarantine facilities.\nAng ini nga special care facilities ang kinahanglan ‘enclosed’ kag ‘well ventilated’ kag may nagakaigo man nga comfort room kag iban pa nga kinahanglanon.\nMas maayo man kun nahamtang ini malayo sa populated areas apang accessibale sa mga health care workers.\nMarso 29 gin-issue ang amo nga MC ni DILG Sec. Eduardo Año.\nBase naman sa Joint Admin Order No. 2020-0001 sang DILG kag DOH, pagatawagon nga LISTAS COVID Center ang mga quarantine kag isoltation units.\nDapat separado naman ang LIGTAS COVID-19 facilities para sa mga contacts sang kumpirmado nga COVID-19 patients, suspect kag probable COVID-19 cases nga may mild nga sintomas, kag kumpirmado nga COVID019 cases nga may mild nga sintomas.\nGina-assess pa sang DOH6 ang gin-identify nga TTMF sang mga LGUs kag sa masunod nga semana pa makahimo sang rekomendasyon para ma-certify.\nKinahanglan ang pag-certify sang DOH6 sa TTMF para makapa-reimburse sa PhilHealth ang LGU sang ila nagastos.\nSa 205 TTMF sa rehiyon, 14 diri ang sa Aklan, 24 sa Antique,70 sa Capiz, 4 sa Guimaras, 39 sa Probinsya sang Iloilo, 44 sa Negros Occidental, 1 sa Bacolod City, kag 5 sa syudad sang Iloilo.\nKalabanan sa mga gin-identify nga mga TTMF sa rehiyon mga eskwelahan ukon evacuation center suno sa DOH6.\nDriver, nakuhaan sang 21 boxes sang makahulubog nga ilimnon sa border control checkpoint sa Anini-y, Antique\nHealth workers sa Western Visayas nga nagpositibo sa COVID-19, naglab-ot na sa 11\nArchives COVID-19 Gallery News SUNOG\n84 vendors sa Passi City Public Market, nagpositibo sa COVID-19\n47 new cases sang COVID-19, na-record sa Western Visayas kahapon, Enero 27